ddrg/super_eurlex huggingface dataset:
Euroopa Liidu Teataja L 077 , 31/03/1993 Lk 0007 - 0007

Soomekeelne eriväljaanne: Peatükk 3 Köide 48 Lk 0263

Rootsikeelne eriväljaanne: Peatükk 3 Köide 48 Lk 0263



Nõukogu määrus (EMÜ) nr 741/93, 17. märts 1993, oliiviõli ühise sekkumishinna kohaldamise kohta Portugalis EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, eriti selle artikli 234 lõiget 3, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: ühtse turu sisseseadmine teeb soovitavaks kõikide kaubandustõkete kõrvaldamise mitte ainult ühendusega 31. detsembriks 1985. aastaks liitunud liikmesriikide vahel, vaid võimaluse korral ka kõnealuste liikmesriikide ja uute liikmesriikide vahel; vastavalt ühinemisaktile tuleb Portugali oliiviõli hind järk-järgult 1995/96. majandusaasta alguseks ühtlustada ühise hinnaga; seetõttu kohaldatakse kuni selle kuupäevani nende riikide ja muude liikmesriikide vahelises kaubanduses ühinemiskompensatsiooni; tootmistoetuse ja tarbimistoetuse säilitamiseks ühinemisaktis ettenähtud tasemel võidakse kavandada Portugali oliiviõlihindade varasemat ühtlustamist ühiste hindadega, võttes arvesse nõukogu 30. juuni 1992. aasta määruses (EMÜ) nr 2047/92(millega määratakse kindlaks oliiviõlisektoris 1992/93. majandusaastal kohaldatavad hinnad, toetused ja toetusest kinnipeetavad protsendid) [2] ettenähtud taastasakaalustamist, ON VASTU VÕTNUD KÄESOLEVA MÄÄRUSE: Artikkel 1 Oliiviõli ühist sekkumishinda kohaldatakse Portugalis. Artikkel 2 Üleminekumeetmed, mis on vajalikud ühinemisakti artiklis 290 täpsustatud korralt käesolevas määruses sätestatud korrale tõrgeteta ülemineku tagamiseks, eelkõige Portugali ja muude liikmesriikide vaheliste kaubandushäirete vältimiseks, tuleks vastu võtta vastavalt määruse nr 136/66/EMÜ [3] artiklis 38 sätestatud korrale. Artikkel 3 Käesolev määrus jõustub päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. märts 1993 Nõukogu nimel eesistuja B. Westh [1] EÜT C 21, 25.1.1993. [2] EÜT L 215, 30.7.1992, lk 3. [3] EÜT L 172, 30.9.1966, lk 3025. Määrust on viimati muudetud määrusega (EMÜ) nr 2046/92 (EÜT L 215, 30.7.1992, lk 1). --------------------------------------------------
Euroopa Liidu Teataja L 163 , 06/07/1993 Lk 0022 - 0022

Soomekeelne eriväljaanne: Peatükk 3 Köide 50 Lk 0228

Rootsikeelne eriväljaanne: Peatükk 3 Köide 50 Lk 0228



Komisjoni määrus (EMÜ) nr 1793/93, 30. juuni 1993, humalasektoris kasutatavate põllumajanduslike ümberarvestuskursside rakendusjuhu kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 28. detsembri 1992. aasta määrust (EMÜ) nr 3813/92 ühises põllumajanduspoliitikas kohaldatavate arvestusühiku ja ümberarvestuskursside kohta, [1] eriti selle artikli 6 lõiget 2, ning arvestades, et: nõukogu 26. juuli 1971. aasta määruse (EMÜ) nr 1696/71 (humalaturu ühise korralduse kohta), [2] viimati muudetud määrusega (EMÜ) nr 3124/92, [3] artiklis 12 kehtestatud abi võib anda ühenduse humalatoodetele; humalasektoris ei kasutata turustusaasta mõistet; seepärast tuleks lubada kõrvalekaldumist komisjoni 30. aprilli 1993. aasta määruse (EMÜ) nr 1068/93 (põllumajanduslike ümberarvestuskursside määramise ja kohaldamise üksikasjalike eeskirjade kohta) [4] artikli 11 lõikest 1; komisjoni 6. oktoobri 1975. aasta määruses (EMÜ) nr 2540/75, milles on määratletud humalakasvatajatele abi maksmise juhud, [5] määratletakse abi maksmisel kasutatava põllumajandusliku ümberarvestuskursi rakendusjuhuna nõukogu määruse (millega määratakse kindlaks humalakasvatajatele eelneva aasta saagi eest makstava abi summa) vastuvõtmise kuupäev; humalakasvatajatele makstava abi suhtes kohaldatava põllumajandusliku ümberarvestuskursi rakendusjuhu kuupäev peaks olema abi summat kindlaksmäärava nõukogu määruse jõustumisaasta 1. juuli; seepärast tuleks määrus (EMÜ) nr 2540/75 kehtetuks tunnistada; käesoleva määrusega ettenähtud meetmed on kooskõlas humalaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Põllumajanduslik ümberarvestuskurss, mida kohaldatakse määruse (EMÜ) nr 1696/71 artiklis 12 sätestatud abi andmisel, on humalakasvatajatele makstava abi summat kindlaksmäärava määruse jõustumisaasta 1. juulil kehtiv kurss. Artikkel 2 Käesolevaga tunnistatakse määrus (EMÜ) nr 2540/75 kehtetuks. Artikkel 3 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuni 1993 Komisjoni nimel komisjoni liige René Steichen [1] EÜT L 387, 31.12.1992, lk 1. [2] EÜT L 175, 4.8.1971, lk 1. [3] EÜT L 313, 30.10.1992, lk 1. [4] EÜT L 108, 1.5.1993, lk 106. [5] EÜT L 259, 7.10.1975, lk 9. --------------------------------------------------
Official Journal L 264 , 23/10/1993 P. 0037 - 0037

Finnish special edition: Chapter 3 Volume 53 P. 0104

Swedish special edition: Chapter 3 Volume 53 P. 0104



KOMISJONI MÄÄRUS (EMÜ) nr 2918/93, 22. oktoober 1993, millega muudetakse määrust (EMÜ) nr 3076/78 humala importimise kohta kolmandatest riikidest EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta,1 viimati muudetud määrusega (EMÜ) nr 3124/92,2 eriti selle artikli 5 lõiget 3, ning arvestades, et: imporditud humala puhul, mis ei vasta komisjoni 28. aprilli 1978. aasta määruse (EMÜ) nr 890/78 (millega sätestatakse humala sertifitseerimise üksikasjalikud eeskirjad,3 viimati muudetud määrusega (EMÜ) nr 2265/914) lisas sätestatud turustamise miinimumnõuetele, võib komisjoni määruse (EMÜ) nr 3076/785 (viimati muudetud määrusega (EMÜ) nr 717/936) artikli 7a teises lõigus fraas "suunatud vabasse ringlusse" põhjustada riiklikele ametiasutustele raskusi, kuna kvaliteedikontroll toimub sihtkohas ja mitte sisenemise kohas, see tähendab pärast seda, kui tolliformaalsused on täidetud; kontrollimise ajaks on imporditud humal tõenäoliselt juba segatud ühendusest pärit humalaga, mis muudab võimatuks humala päritolu määramise ja tühistab tolliformaalsused; seetõttu tuleks muuta kolmandatest riikidest humala importimist käsitleva komisjoni määruse (EMÜ) nr 3076/78 artikli 7a teist lõiku; käesolevas määruses sätestatud meetmed on kooskõlas humalaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3076/78 artikli 7a teine lõik asendatakse järgmisega: "Kui liikmesriikide pädevad asutused avastavad, et uuritud proovid ei vasta eespool nimetatud turustamise miinimumnõuetele, ei või vastavat partiid ühenduses turustada." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. oktoober 1993 Komisjoni nimel komisjoni liige René STEICHEN 1 EÜT L 175, 4.8.1971, lk 1. 2 EÜT L 313, 30.10.1992, lk 1. 3 EÜT L 117, 29.4.1978, lk 43. 4 EÜT L 208, 30.7.1991, lk 22. 5 EÜT L 367, 28.12.1978, lk 17. 6 EÜT L 74, 27.3.1993, lk 45.
Euroopa Liidu Teataja L 028 , 05/02/1993 Lk 0047 - 0047



Komisjoni määrus (EMÜ) nr 251/93, 4. veebruar 1993, millega muudetakse määrust (EMÜ) nr 3807/92 teatavate veiselihasektori sätete kohta pärast määruse (EMÜ) nr 569/88 asendamist määrusega (EMÜ) nr 3002/92 EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EMÜ) nr 125/93, [2] eriti selle artikli 7 lõiget 3, ning arvestades, et: komisjoni määrus (EMÜ) nr 569/88 [3] asendati komisjoni määrusega (EMÜ) nr 3002/92, millega kehtestatakse üksikasjalikud eeskirjad sekkumisvarust pärit toodete kasutamise ja/või sihtkoha kontrollimiseks, [4] viimati muudetud määrusega (EMÜ) nr 75/93, [5] et tagada kõnealuste toodete kasutamine sätestatud otstarbel või saatmine määratletud sihtkohta; sellest tulenevalt sätestati komisjoni määrusega (EMÜ) nr 3807/92 [6] veiselihasektoris teatavad muudatused; lisaks nendele muudatustele tuleks samuti muuta komisjoni 9. oktoobri 1985. aasta määrust (EMÜ) nr 2824/85, milles sätestatakse sekkumisvarust pärit külmutatud kondita veiseliha ekspordiks müümise üksikasjalikud eeskirjad; [7] on asjakohane lisada see muudatus komisjoni määrusesse (EMÜ) nr 3807/92; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrusele (EMÜ) nr 3807/92 lisatakse järgmine artikkel: "Artikkel 2 (a) Määruse (EMÜ) nr 2824/85 artikkel 6 asendatakse järgmisega: "Artikkel 6 Artikli 4 kohaldamisel esitatakse nii artikli 3 lõike 1 punktis b osutatud väljaviimiskorralduses, määruse (EMÜ) nr 3002/92 artiklis 4 osutatud dokumentides kui ka ekspordideklaratsioonis ning vajaduse korral kontrolleksemplari T5 lahtris 106 üks järgmistest kinnitustest: Productos de intervención sin restitución [Reglamento (CEE) n° 2824/85], Interventionsprodukter uden restitution (forordning (EØF) nr. 2824/85), Interventionserzeugnisse ohne Erstattung (Verordnung (EWG) Nr. 2824/85), Προϊόντα παρεμβάσεως χωρίς επιστροφή [κανονισμός (ΕΟΚ) αριθ. 2824/85], Intervention products without refund [Regulation (EEC) No 2824/85], Produits d’intervention sans restitution [règlement (CEE) n° 2824/85], Prodotti d’intervento senza restituzione [regolamento (CEE) n. 2824/85], Interventieprodukten zonder restitutie (Verordening (EEG) nr. 2824/85), Produtos de intervenção sem restituição [Regulamento (CEE) n° 2824/85]."" Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. veebruar 1993 Komisjoni nimel komisjoni liige René Steichen [1] EÜT L 148, 28.6.1968, lk 24. [2] EÜT L 18, 27.1.1993, lk 1. [3] EÜT L 55, 1.3.1988, lk 1. [4] EÜT L 301, 17.10.1992, lk 17. [5] EÜT L 11, 19.1.1993, lk 5. [6] EÜT L 384, 30.12.1992, lk 33. [7] EÜT L 268, 10.10.1985, lk 14. --------------------------------------------------
Euroopa Liidu Teataja L 136 , 05/06/1993 Lk 0020 - 0020

Soomekeelne eriväljaanne: Peatükk 3 Köide 49 Lk 0241

Rootsikeelne eriväljaanne: Peatükk 3 Köide 49 Lk 0241



Komisjoni määrus (EMÜ) nr 1380/93, 4. juuni 1993, milles käsitletakse tollimaksude ja maksu püsikomponentide kaotamist kaubanduses Portugali ja ülejäänud ühenduse vahel ning Portugali kohaldatavaid ühise tollitariifistiku maksumäärasid kaubanduses kolmandate riikidega alates 1. aprillist 1993 EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, eriti selle artikli 75 lõiget 4 ja artikli 243 lõiget 4, ning arvestades, et: ühinemisaktiga nähakse ette võimalus kaotada tollimaksud ja teised maksukomponendid Portugali ja kümneliikmelise ühenduse vahelises kaubanduses põllumajandussaaduste ja toodete puhul; nimetatud sätted võimaldavad viia Portugali tollimaksud kiiresti vastavusse ühise tollitariifistikuga; vastavalt nõukogu 20. detsembri 1985. aasta määrusele (EMÜ) nr 3792/85, milles sätestatakse Hispaania ja Portugali vahel põllumajandussaaduste ja -toodetega kauplemisel kohaldatav kord, [1] viimati muudetud komisjoni määrusega (EMÜ) nr 3296/88, [2] kohaldatakse ühinemisakti artikli 75 lõiget 4 ja artikli 243 lõiget 4 ka Hispaania ja Portugali vahelises kaubanduses; Portugal ja Hispaania on esitanud selleks taotluse; ühtse turu saavutamine eeldab kõigi kaubandustõkete kõrvaldamist, mitte ainult 31. detsembri 1985. aasta ühenduse liikmesriikide vahel, vaid ka kõnealuste liikmesriikide ning Hispaania ja Portugali vahel ning nimetatud kahe riigi vahel; käesoleva määrusega ettenähtud meetmed on kooskõlas kõigi asjaomaste turgude korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 1. Alates 1. märtsist 1993: a) kaotab Portugal kaubanduses ülejäänud ühendusega ühise turukorralduse alla kuuluvate toodete puhul: - tollimaksud, - maksu püsikomponendid, mis on ette nähtud töötleva tööstuse kaitse tagamiseks; b) kaotab Hispaania kaubanduses Portugaliga ühise turukorralduse alla kuuluvate toodete puhul tollimaksud; c) kaotatakse ülejäänud ühenduses Portugalist sisseveol kohaldatavad tollimaksud. 2. Alates 1. aprillist 1993 kohaldab Portugal kolmandate riikidega kauplemisel ülejäänud ühenduses kohaldatavaid tollimakse. Eelmise lõigu sätteid kohaldatakse alles käesoleva määruse jõustumisel CN-koodide ex12081000, 15151100, 15151910 ja ex09011200 alla kuuluvate toodete suhtes, mille puhul Portugal kohaldas enne 1. aprilli 1993 madalamaid tollimakse, kui kohaldati ülejäänud ühenduses. Artikkel 2 Käesolev määrus jõustub Euroopa Ühenduste Teatajas avaldamise päeval. Määrust kohaldatakse alates 1. aprillist 1993, võttes arvesse artikli 1 lõike 2 teist lõiku. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. juuni 1993 Komisjoni nimel komisjoni liige René Steichen [1] EÜT L 367, 31.12.1985, lk 7. [2] EÜT L 293, 27.10.1988, lk 7. --------------------------------------------------
Euroopa Liidu Teataja L 075 , 30/03/1993 Lk 0007 - 0008

Soomekeelne eriväljaanne: Peatükk 2 Köide 9 Lk 0019

Rootsikeelne eriväljaanne: Peatükk 2 Köide 9 Lk 0019



Komisjoni määrus (emü) nr 731/93, 26. märts 1993, teatavate kaupade klassifitseerimise kohta koondnomenklatuuris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 558/93, [2] eriti selle artiklit 9, ning arvestades, et: nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed; määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks; vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla; käesoleva määrusega ettenähtud meetmed on kooskõlas nomenklatuurikomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla. Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. märts 1993 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 58, 11.3.1993, lk 50. -------------------------------------------------- LISA Kauba kirjeldus | Klassifikatsioon (CN-kood) | Põhjendus | 1 | 2 | 3 | Anneliidid (Polychaetes), üldtuntud kui rõngussid, elavad mererannikul ja neid kasutatakse kalasöödaks | 01060099 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 0106, 010600 ja 01060090 sõnastusega. Neid loomi ei loeta veeselgrootuteks CN-koodi 0307 tähenduses. | --------------------------------------------------
Euroopa Liidu Teataja L 005 , 09/01/1993 Lk 0007 - 0007

Soomekeelne eriväljaanne: Peatükk 4 Köide 5 Lk 0003

Rootsikeelne eriväljaanne: Peatükk 4 Köide 5 Lk 0003



Komisjoni määrus (EMÜ) nr 25/93, 8. jaanuar 1993, impordidokumentide väljaandmise kohta teatavatest kolmandatest riikidest pärit teatavate tuuni- ja pelamiidiliikide konservidele EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 17. detsembri 1992. aasta määrust (EMÜ) nr 3759/92 kalandus- ja akvakultuuritooteturu ühise korralduse kohta, [1] võttes arvesse nõukogu määrust (EMÜ) nr 3900/92, millega kehtestatakse määruse (EMÜ) nr 3759/92 rakendamise üksikasjalikud erieeskirjad teatavatest kolmandatest riikidest pärit teatavate tuuni-, pelamiidi- ja sardiiniliikide konservide ühendusse importimise korra kohta, [2] eriti selle artikli 3 lõiget 1, ning arvestades, et: eespool nimetatud määruse artikli 3 lõike 1 alusel on uutele importijatele olemasolevast 74100 tonnisest kogusest eraldatud 11115 tonni; kõnealuse määruse artikli 4 lõikega 2 on ette nähtud, et kui kogus, mille kohta on taotletud impordidokumente, ületab olemasolevaid koguseid, peab ühendus impordi vähendamiseks kinnitama taotletavate koguste suhtes kohaldatava ühtse protsendimäära; 1993. aasta 4. ja 5. jaanuaril ületasid uute importijate taotletud kogused olemasolevaid koguseid; vastavalt sellele tuleb kindlaks määrata, millises mahus võib impordidokumente välja anda; kogused, mille kohta on impordidokumente välja antud, on saavutanud 11115 tonni piiri; seetõttu tuleks peatada selliste dokumentide väljaandmine uutele importijatele, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3900/92 artikli 3 lõike 1 punkti b alusel 4. ja 5. jaanuaril 1993. aastal esitatud ja 6. jaanuaril 1993. aastal komisjonile edastatud taotluste puhul, mis käsitlevad perekonda Thunnus kuuluva tuuni, vööttuuni (Euthynnus pelamis) ning muude perekonda Euthynnus ja CN-koodide ex16041411, ex16041419 ja ex16042070 alla kuuluvate liikide konserve, mis pärinevad teatavatest nimetatud määruse artikli 1 lõikes 1 osutatud kolmandatest riikidest, antakse impordidokumendid välja kuni 3,61 protsendile taotletud kogustest. Määruse (EMÜ) nr 3900/92 artikli 3 lõike 1 alapunkti b alusel esitatud taotlustele peatatakse esimeses lõigus osutatud tooteid käsitlevate impordidokumentide väljaandmine alates 6. jaanuarist 1993. Artikkel 2 Käesolev määrus jõustub 11. jaanuaril 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. jaanuar 1993 Komisjoni nimel komisjoni liige Yannis Paleokrassas [1] EÜT L 388, 31.12.1992. [2] EÜT L 392, 31.12.1992. --------------------------------------------------
Euroopa Liidu Teataja L 088 , 08/04/1993 Lk 0018 - 0018

Soomekeelne eriväljaanne: Peatükk 3 Köide 49 Lk 0104

Rootsikeelne eriväljaanne: Peatükk 3 Köide 49 Lk 0104



Komisjoni määrus (EMÜ) nr 839/93, 7. aprill 1993, millega muudetakse määrust (EMÜ) nr 2252/92, millega kehtestatakse töötlemiseks ettenähtud vaarikate jaoks erisüsteemi üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 13. juuli 1992. aasta määrust (EMÜ) nr 1991/92 erisüsteemi kehtestamise kohta töötlemiseks ettenähtud vaarikate puhul, [1] eriti selle artiklit 8, ning arvestades, et: komisjoni määruse (EMÜ) nr 2252/92 [2] artikliga 8 on sätestatud tootjate organisatsioonide poolt koostatavate programmide eelnõude esitamise ja heakskiitmise üksikasjalikud eeskirjad; kõnealuste eeskirjade kohaselt peab riigi pädev ametiasutus programmi enne rakendamist heaks kiitma; kuna taimi saab välja juurida ja taasistutada ainult teatavatel aastaaegadel, võib kõnealune nõue põhjustada märgatavaid viivitusi programmi rakendamisel; seepärast tuleks sätestada, et väljajuurimist ning sellele järgnevat taasistutamist võib alustada enne programmi heakskiitmist, kui riigi pädev ametiasutus seda lubab; tuleks sätestada, et kõnealune luba tuleks anda, ilma et see piiraks kõnealuses artiklis sätestatud programmi heakskiitmise korra ja kontrollide kohaldamist; käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2252/92 artikli 8 lõike 1 teine lõik asendatakse järgmisega: "Programmi rakendamist ei tohi alustada enne, kui riigi pädev ametiasutus on selle heaks kiitnud. Taimede väljajuurimist ja sellele järgnevat taasistutamist võib alustada enne heakskiidu saamist, kui riigi pädev ametiasutus seda lubab ning ilma, et see piiraks muude käesoleva artikli sätete kohaldamist." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. aprill 1993 Komisjoni nimel komisjoni liige René Steichen [1] EÜT L 199, 18.7.1992, lk 1. [2] EÜT L 219, 4.8.1992, lk 19. --------------------------------------------------
Euroopa Liidu Teataja L 113 , 07/05/1993 Lk 0001 - 0002



Nõukogu määrus (EMÜ) nr 1108/93, 4. mai 1993, millega nähakse ette teatavad sätted ühelt poolt ühenduse ning teiselt poolt Austria, Soome, Islandi, Norra ja Rootsi vahel sõlmitud kahepoolsete põllumajanduslepingute kohaldamiseks EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: ühendus allkirjastas 2. mail 1992 Portos kirjade vahetuse teel Austria, Islandi, Norra, Rootsi, Soome ja Šveitsiga teatavat põllumajanduskorda käsitlevad kahepoolsed lepingud; kõnealuste lepingutega samal ajal kirjutati alla Euroopa Majanduspiirkonna leping ühelt poolt Euroopa Majandusühenduse, Euroopa Söe- ja Teraseühenduse ja nende liikmesriikide ning teiselt poolt Euroopa Vabakaubanduse Assotsiatsiooni liikmesriikide vahel (edaspidi "EMP leping"); kõikide poolte eesmärk oli tagada EMP lepingu ja kahepoolsete põllumajanduslepingute üheaegne jõustumine; Šveitsi Konföderatsiooni otsuse tulemusena, millega otsustati EMP lepingut mitte ratifitseerida, kirjutati 17. märtsil 1993 kirjade vahetuse teel alla lepingud ühelt poolt ühenduse ja teiselt poolt Austria, Soome, Islandi, Norra ja Rootsi vahel eesmärgiga kohaldada kõnealuste riikidega 2. mail 1992 sõlmitud kahepoolseid põllumajanduslepinguid alates 15. aprillist 1993 kuni EMP lepingu jõustumiseni; 17. märtsil 1993 sõlmitud lepingutes sätestatakse samuti, et välja arvatud juhul, kui lepinguosalised otsustavad teisiti, aeguvad kõnealused ajutised lepingud 1. jaanuaril 1994, juhul kui EMP leping ei ole selleks kuupäevaks jõustunud; nõukogu on kõnealused lepingud heaks kiitnud 15. märtsi 1993. aasta otsusega; [1] kõnealuste lepingute sätete kohaldamiseks tuleb ette näha rakendussätted, ON VASTU VÕTNUD KÄESOLEVA MÄÄRUSE: Artikkel 1 Asutamislepingu II lisas loetletud ja ühise turukorralduse eeskirjadega hõlmatud põllumajandustoodete puhul võetakse 2. mail 1992 Portos ühelt poolt Euroopa Majandusühenduse ja teiselt poolt Austria, Soome, Islandi, Norra ja Rootsi vahel sõlmitud kahepoolsete põllumajanduslepingute rakendussätted vastu nõukogu 27. juuni 1968. aasta määruse (EMÜ) nr 804/68 (piima- ja piimatooteturu ühise korralduse kohta) [2] artiklis 30 või muude ühist turukorraldust käsitlevate määruste vastavates artiklites sätestatud korras. Kui lepingute kohaldamine eeldab tihedat koostööd allakirjutanud riikidega, võib komisjon võtta kõik selle koostöö tagamiseks vajalikud meetmed. Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolevat määrust kohaldatakse alates 15. aprillist 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. mai 1993 Nõukogu nimel eesistuja J. Trøjborg [1] EÜT L 109, 1.5.1993, lk 1. [2] EÜT L 148, 28.6.1968, lk 1. Määrust on viimati muudetud määrusega (EMÜ) nr 2071/92 (EÜT L 215, 30.7.1992, lk 1). --------------------------------------------------